માત્ર બોલવામાં જ નહીં, જરૂર પડે ત્યારે આ વર્ગ દિવસ-રાતની તમા રાખ્યા વિના કામ કરી પોતાનું પ્રોફેશનાલિઝમ પુરવાર પણ કરી દેખાડે છે. અહીં એક સમયે ઘ્ખ્નો અભ્યાસ કરી હેડ અકાઉન્ટન્ટની નોકરી કરતાં અને હવે એ બધું છોડી માત્ર સંગીત-સંધ્યાની કોરિયોગ્રાફી જ કરી. કલ્યાણમાં મોટું નામ કરી ચૂકેલાં ૩૮ વર્ષીય સોનલબહેન દાણી કહે છે, ‘દિવાળીથી ફેબ્રુઆરી એ અમારી પીક સીઝનનો સમય છે. આ દરમ્યાન ક્યારેક એવું પણ બને કે એક જ સમયગાળામાં અમારે એકથી વધુ સંગીત-સંધ્યાની કોરિયોગ્રાફી કરવાની આવે. આવી પરિસ્થિતિઓ માટે મેં મારી સાથે ત્રણ અસિસ્ટન્ટ રાખી છે, જેમને હું આખું ગીત બેસાડી આપું પછી તેના સ્ટેપ્સ તેઓ ક્લાયન્ટને જઈ શીખવાડી આવે. તેવી જ રીતે મોટા ભાગના લોકોને સંગીત-સંધ્યાની તૈયારીરૂપે મોડી સાંજનો સમય જ ફાવતો હોય છે. એવામાં આ અસિસ્ટન્ટવાળી વ્યવસ્થા ખૂબ કામ લાગી જાય છે.’